open-index/open-wikipedia-markdown huggingface dataset:
Πρέσβης των Ηνωμένων Πολιτειών στα Ηνωμένα Έθνη

Ο **Πρέσβης των Ηνωμένων Πολιτειών στον ΟΗΕ**, είναι ο επικεφαλής της αντιπροσωπείας και της αποστολής των Ηνωμένων Πολιτειών στον Οργανισμό Ηνωμένων Εθνών. Η συγκεκριμένη θέση είναι ισότιμη υπουργού, καθώς ο πρέσβης των ΗΠΑ στον ΟΗΕ είναι μέλος του υπουργικού συμβουλίου των ΗΠΑ. Το αξίωμα αυτό είναι γνωστό επίσημα ως «μόνιμος εκπρόσωπος των Ηνωμένων Πολιτειών στα Ηνωμένα Έθνη». 

Ο πρέσβης και ο αναπληρωτής πρέσβης διορίζονται από τον Πρόεδρο των ΗΠΑ και χρειάζονται επικύρωση του διορισμού τους από την Γερουσία των ΗΠΑ. Υπηρετεί στο αξίωμα σύμφωνα με τις οδηγίες προέδρου και απολαμβάνουν πλήρη διπλωματική ασυλία. Αυτοδικαίως ο πρέσβης των ΗΠΑ στον ΟΗΕ είναι μέλος της κυβέρνησης των ΗΠΑ, του υπουργικού συμβουλίου των ΗΠΑ, του συμβουλίου εθνικής ασφαλείας. Δίνει αναφορά και συνεργάζεται με τον εκάστοτε Πρόεδρο των ΗΠΑ και με τον Υπουργό Εξωτερικών.

Από τις 25 Φεβρουαρίου 2021 μέχρι τις 20 Ιανουαρίου 2025, το αξίωμα του πρέσβη κατείχε η Λίντα Τόμας-Γκρίνφιλντ, η οποία διορίστηκε από τον Τζο Μπάιντεν και επιβεβαιώθηκε από τη Γερουσία στις 23 Φεβρουαρίου 2021.

## Κατάλογος Πρέσβεων των Η.Π.Α. στον Ο.Η.Ε.

## Παραπομπές



Κατηγορία:Οργανισμός Ηνωμένων Εθνών
Κατηγορία:Πολιτική των Ηνωμένων Πολιτειών
Κατηγορία:Κυβέρνηση στις Ηνωμένες Πολιτείες
__ΕΥΡΕΤΗΡΙΟ__
Δράμεση Θεσπρωτίας

Η **Δράμεση** είναι χωριό της Περιφερειακής Ενότητας Θεσπρωτίας. Διοικητικά ανήκει στην **Κοινότητα Δράμεσης** και υπάγεται στη Δημοτική Ενότητα Παραποτάμου, του Δήμου Ηγουμενίτσας.

## Πληροφορίες
Η Δράμεση βρίσκεται σε υψόμετρο 194 μέτρων και έχει πληθυσμό 65 κατοίκων, σύμφωνα με την Απογραφή του 2011.

## Διοικητικές μεταβολές

## Χάρτης περιοχής


## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Μοναχός

μικρογραφία|389x389εσ|Ορθόδοξος Μοναχός Στο Άγιο Όρος
O **μοναχός/ή** είναι άτομο που ασκεί τον θρησκευτικό ασκητισμό με μοναστική ζωή, είτε μόνος του, είτε με οποιονδήποτε αριθμό άλλων μοναχών. Αυτό το άτομο αποφασίζει να αφιερώσει τη ζωή του στον Θεό και να εξυπηρετήσει όλα τα ζωντανά δημιουργήματά του, εγκαταλείποντας την κοινωνία και ζώντας τον βίο του στην προσευχή και στον στοχασμό.

Η ιδέα είναι αρχαία και ενυπάρχει σε πολλές θρησκείες και στη φιλοσοφία.

## Παραπομπές

## Εξωτερικοί σύνδεσμοι

* "Monk" λήμμα στην *[[Καθολική Εγκυκλοπαίδεια]]* (1913)
* Orthodox Monasteries Internet Directory
*  Historyfish.net Texts and articles on Western Christian Monks, Monastics, and the Monastic Life.
* An Orthodox novice and A hieromonk, Photos from Μονή Βαλαάμ, Russia
* Monasticism Studies Area at www.monachos.net

Κατηγορία:Μοναχισμός
Καρδιά από ψέματα

***Καρδιά από ψέματα*** () είναι τηλενουβέλα μεξικάνικης παραγωγής του 2016. Είναι ριμέικ της Μεξικάνικης τηλενουβέλας του 1999, *[[Λαβύρινθος του πάθους|Laberintos de pasión]]*.

Πρωταγωνιστούν Τέλμα Μαδριγάλ, Πάμπλο Λάιλε, Ντιέγο Ολιβέρα, Ντούλσε Μαρία και Αλεχάντρο Τομμάσι.

## Υπόθεση
Η Μαριέλα Σαλβατιέρρα έμεινε ορφανή σε ηλικία 12 ετών, αφού έχασε τον παππού της, τον Μανουέλ, έναν θάνατο που πιστεύει ότι προκλήθηκε από τον Ντεμιάν Φερρέρ. Η Μαριέλα φεύγει από την πόλη μαζί με τον προστάτη της, Λεονάρντο Ντελ Ρίο, έναν άνθρωπο που πιστεύει ότι ο Ντεμιάν είναι επίσης ο δολοφόνος της Λούσια, της συζύγου του Ντεμιάν.

Δεκαπέντε χρόνια αργότερα, οι δύο τους επιστρέφουν για να εκδικηθούν τους θανάτους των αγαπημένων τους, ενώ συναντούν μεγάλα εμπόδια: το ένα είναι ότι ο Φερρέρ είναι ένας ισχυρός, ασεβής και αδιάφορος άνθρωπος που όχι μόνο χαίρεται για την πτώση των άλλων, αλλά και ότι δεν ενδιαφέρεται για την ευημερία της οικογένειάς του.

Η Μαριέλα ερωτεύεται τον Αλόνσο, τον μεγαλύτερο γιο του Ντεμιάν, με τον οποίο ήταν φίλοι από παιδιά. Η Μαριέλα και ο Αλόνσο πρέπει να πολεμήσουν όλες τις εξωτερικές δυνάμεις που θέτουν σε κίνδυνο τη σχέση τους για να ζήσουν την ιστορία της αγάπης τους.

## Κάστ
*Τέλμα Μαδριγάλ ως *Μαριέλα Σαλβατιέρρα Μοράν*
*Πάμπλο Λάιλε ως *Αλόνσο Φερρέρ Καστεγιάνος*
*Ντιέγο Ολιβέρα ως *Λεονάρδο ντελ Ρίο Σολορσάνο*
*Μαϊρίν Βιγιανουέβα ως *Λουσία Καστεγιάνος Σάενς ντε Φερρέρ*
*Αλέξις Αγιάλα ως *Ντανιέλ Φερρέρ Μπιλμπατούα*
*Αλεχάντρο Τομμάσι ως *Ντεμιάν Φερρέρ Μπιλμπατούα*
*Ντούλσε Μαρία ως *Ρενάτα Φερρέρ Χαουρεγί*
*Μαρία Σορτέ ως *Κάρμεν Οσεγουέρα*
*Λούρδες Ρέγες ως *Ραφαέλα ντελ Μοράλ Σάενς*
*Αλεχάντρο Άβιλα ως *Ροχέλιο Μεδίνα Σάντσεζ*
*Χεράρδο Μουργκία ως *Εδουάρδο Μολινέρ Αρεντόντο*
*Έρικ ντελ Καστίγιο ως *Μανουέλ Σαλβατιέρρα Τέρι*
*Ρικάρδο Μαργάλεφ ως *Κριστιάν Μένα Σόουσα*
*Αλεχάντρα Προκούνα ως *Ελένα Σολίς Σαλντίβαρ*
*Βανέσα Ρεστρέπο ως *Ντενίσε Σαπίρο Μπερλάνγα*
*Αλεχάντρα Χουράδο ως *Αμαλά Γκονσάλες ντε Βαλβίδια*
*Χόρχε Ορτίν ως *Νόε Βαλβίδια Πέρες*
*Φάτιμα Τόρρε ως *Λετίσια "Λέτι" Βαλβίδια Γκονσάλες*
*Φεδερίκο Αγιός ως *Σαντιάγο Φερρέρ Καστεγιάνος*
*Εμμανουέλ Παλομάρες ως *Λισάρδο Μολινέρ Μπούστος*
*Νταβίντ Παλάσιο ως *Χούλιο Σολίς Σαλντίβαρ*
*Γιέσικα Μας ως *Κάρλα Μπούστις ντε Μολινέρ*
*Βαλεντίνα Ασούρι ως *Μαριέλα Σαλβατιέρρα Μοράν (παιδί)*
*Σαντιάγο Τόρρες Χάιμε ως *Σαντιάγο Φερρέρ Καστεγιάνος (παιδί)*
*Νίκολας Καμπαγιέρο ως *Αλόνσο Φερρέρ Καστεγιάνος (παιδί)*
*Μονσεράτ Τζιμ ως *Λετίσια "Λέτι" Βαλβίδια Γκονσάλες (παιδί)*
*Γιέσικα Ντεκότε ως *Φλορένσια Μολινέρ Μπούστος*
*Μόνικα Σόρτι ως *Μάρσια*
*Γιέσικα Σεγούρα ως *Σιρίλα Ρέγες Μεδίνα*
*Μπενχαμίν Ίσλας ως *Μάριο Πρεσιάδο*
*Ρικάρδο Βέρα ως *Πρεσιάδο*
*Ιλιάνα ντε λα Γκάρσα ως *Έυα*
*Ρικάρδο Γκέρρα ως *Σανάμπρια*
*Βισέντε Τόρρες ως *Πονσιάνο*
*Ελένα Ρόχο ως *Σάρα Σάενς ντε Καστεγιάνος*

## Βραβεία
Η Τηλενουβέλα βραβεύτηκε με τα ένα βραβείο:
*TV Adicto Golden (Προσαρμογή)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Αλέξανδρος Αξιώτης

Ο **Αλέξανδρος Αξιώτης**, (? Κωνσταντινούπολη - περίπου 1880 Αθήνα), ήταν Έλληνας Φιλικός και πολιτικός της επανάστασης του 1821.

## Βιογραφία
Γεννημένος στην Κωνσταντινούπολη στα τέλη του 18ου αιώνα ήρθε στον Μωριά με την έκρηξη της επανάστασης. Ήταν παντρεμένος δύο φορές, αλλά παιδιά απέκτησε από τον δεύτερο γάμο του με την Μυρωδώ Βάβαρη. Παιδιά του ήταν ο Σόλων και ο Πανάγος και εγγονός του ήταν ο Γεώργιος Αξιώτης, που γεννήθηκε το 1875 στη Μαρίπολη και δισεγγονή του η λογοτέχνης  Μέλπω Αξιώτη.

Το 1821 πήρε μέρος στην Σύσκεψη της Βυτίνας και έπειτα στην Συνέλευση των Σαλώνων. Το ίδιο έτος έλαβε μέρος στην Α΄ Εθνοσυνέλευση Επιδαύρου ως παραστάτης της επαρχίας Ευρίπουτης Εύβοιας. 

Στις 9 Ιουνίου 1822, μαζί με τον Ανδρέα Καλαμογδάρτη,«ως επίτροποι της Υπέρτατης Διοίκησης, τους Εφόρους των Αθηνών και τους καπεταναίους»,υπέγραψε, ενώπιον των προξένων Αυστρίας και Γαλλίας, την παράδοση της Ακροπόλεως των Αθηνών από τους Τούρκους στους Έλληνες, ενώ μαζί με τον Μαυροκορδάτο υπέγραψε τη διακήρυξη της Εθνικής Ανεξαρτησίας.  Διορίσθηκε από το Βουλευτικό γενικός αρμοστής της αστυνομίας, Έπαρχος Κέας, Θερμιών και Σερίφου, και Μυκόνου και Σύρας ,έως το 1823 που παραιτήθηκε.

Το 1828 διορίσθηκε Διοικητής Πόρου, έπειτα (1828 ή 1829) έκτακτος επίτροπος (νομάρχης) Αχαΐας, έως το 1830 ή 1831 που απομακρύνθηκε από την θέση λόγω οικονομικών ατασθαλιών.  Ο Αλέξανδρος Αξιώτης το 1838-1839 ήταν πολιτικός διοικητής Αθηνών.

## Ο Αλέξανδρος Αξιώτης στην Πάτρα
Ο Αξιώτης ορίστηκε από τον Καποδίστρια πρώτος πολιτικός διοικητής στην Πάτρα. Οι πολιτικοί διοικητές ήταν αυτοί που, με απόφαση του Καποδίστρια , θα αντικαθιστούσαν τους έκτακτους επιτρόπους από τον Ιανουάριο του 1830 και θα προήδρευαν ενός δωδεκαμελούς συμβουλίου δημογερόντων. Ήταν οι Δήμαρχοι της εποχής. 

Ο Καποδίστριας του έδειξε εμπιστοσύνη, διότι η πορεία του μέχρι εκείνη τη στιγμή ήταν επιτυχημένη. Δυστυχώς δεν διέθετε τις ικανότητες που χρειάζονταν για να αντιμετωπίσει τους κοτζαμπάσηδες της Πάτρας και της Βοστίτσας που κυριαρχούσαν.Έτσι σχημάτισε γύρω του ένα επιτελείο «το οποίο αποτελείτο από ημιμαθείς και κάποιους οι οποίοι  εκμεταλλεύτηκαν τη θέση τους για να πλουτίσουν»  και  τελικά, λόγω αναξιόπιστων συνεργατών αλλά και οικονομικών ατασθαλιών απολύθηκε και κλήθηκε στο Ναύπλιο για απολογία. Αν και αρχικά φάνηκε ότι έγινε πιστευτός και δεσμεύτηκε ότι θα προσκομίσει στοιχεία της αθωότητάς του, καθώς «δεν είχε προβεί σε ατασθαλίες ο ίδιος, αλλά ο περίγυρός του που είχε εκμεταλλευτεί την ασθένειά του» , τελικά εξαφανίστηκε.

Ο Αξιώτης ήταν ίσως η μοναδική αποτυχημένη επιλογή του Καποδίστρια για την Πάτρα, για την οποία έδειξε «ιδιαίτερο ενδιαφέρον, μετά την απελευθέρωσή της για το μέλλον της» .

## Παραπομπές


## Βιβλιογραφία

** Τζανάκος, Νίκος (2010). Ιωάννης Καποδίστριας Ο ιδρυτής της Νέας Πάτρας. Πάτρα: Το Δόντι. ISBN 978-960-98857-8-2

Κατηγορία:Έλληνες πληρεξούσιοι
Κατηγορία:Έλληνες μέλη της Φιλικής Εταιρείας
Κατηγορία:Νομάρχες Αχαΐας
Κατηγορία:Έλληνες έπαρχοι
Λούπο

**Λούπο** ή **λούπος**, αλλιώς λούπα ή λούπες (αγγλ. *Burl, burr*) είναι τα διακοσμητικά ξυλόφυλλα, δηλαδή ειδικοί τύποι καπλαμάδων με πολύ ιδιαίτερη εμφάνιση (ή σχεδίαση, *«νερά»* όπως ονομάζονται), τα οποία μπορεί να προέρχονται από ρίζες του δένδρου, τα κατώτερα μέρη του πρέμνου του δένδρου, ή πιθανώς και από ανώμαλα εξογκώματα που έχει ο κορμός ενός δέντρου.

Αυτά συνήθως απαντώνται σε ιδιοκατασκευές με ιδιαίτερα χαρακτηριστικά γνωρίσματα, όπως διακοσμητικά στοιχεία, μαρκετερί, κομοδίνα και άλλα έπιπλα. Δεν έχουν κάποιο ειδικό τρόπο κοπής ή προετοιμασίας, απλά η όλη εμφάνισή τους είναι μη τυπική, δηλ. μη συνηθισμένη όπως συμβαίνει στο κανονικά ξύλο.

Τα λούπα ή λούπες σε ορισμένα είδη δένδρων παρουσιάζουν πολυσύνθετη σχεδίαση και χρώματα, τα οποία είναι ιδιαίτερης αισθητικής για τον διακοσμητή ή τον αρχιτέκτονα. Φυσικά έχουν μικρό μέγεθος σε επιφάνεια (λόγω των εξογκωμάτων από τα οποία προέρχονται), και έτσι δύνανται να αξιοποιηθούν σε ταμπλάδες δηλ. επιφάνειες επίπλων είτε να τοποθετηθούν στη σύνθεση 4 ή 6 τεμαχίων σε μικρές επιφάνειες μικρών επίπλων, πόρτες κομοδίνων, σε παιχνίδια (βλ. επιφάνειες τάβλι ή σκάκι) κ.α. 

## Παραπομπές


Κατηγορία:Ξυλουργική
Κατηγορία:Ξύλο
Στράτος Σακελλαρίδης

Ο **Στράτος Σακελλαρίδης** είναι Έλληνας πρώην ποδοσφαιριστής, ο οποίος αγωνίστηκε στον Απόλλωνα Καλαμαριάς κατά την πρώτη εξαετία της πρώτης εθνικής κατηγορίας, συνεχίζοντας στον Παναθηναϊκό και στον Άρη, κατακτώντας δύο κύπελλα Ελλάδας.

## Καριέρα
Γεννήθηκε στις 25 Ιουνίου του 1942 και ξεκίνησε την ποδοσφαιρική του καριέρα από τη γενέτειρά του, την Καλαμαριά και πιο συγκεκριμένα από τον Απόλλωνα Καλαμαριάς σε ηλικία 16 ετών. Μάλιστα το όνομα του είχε αποδοθεί στα ποντιακά ως Σακελλαρίδης, με το οποίο έγινε ευρύτερα γνωστός (ενώ το κανονικό του είναι Σακελλαρίου). Στον Απόλλωνα αγωνίστηκε για 5 χρόνια, συμμετέχοντας στο πρώτο πρωτάθλημα Α' εθνικής το 1959-60. Ο Απόλλων αγωνίστηκε συνεχόμενα στις πρώτες έξι σεζόν του πρωταθλήματος, με τον Σακελλαρίδη και τον αδελφό του, Πολυχρόνη, να αποτελούν αναπόσπαστα μέλη της ομάδας. Μία ιδιαίτερη διάκριση του ήταν στις 13 Δεκεμβρίου 1964, όταν σκόραρε δύο γκολ στο 4-4 με τον Ολυμπιακό, όπως και ακόμη ένα γκολ που πέτυχε στην ανατροπή εναντίον του Άρη μερικούς μήνες νωρίτερα, στις 22 Μαρτίου 1964, όταν ο Απόλλων ανέτρεψε το 3-0 των "κίτρινων" και ισοφάρισε σε 3-3.

Το 1965, η ομάδα της Καλαμαριάς υποβιβάστηκε στην δεύτερη κατηγορία και ο Σακελλαρίδης μεταγράφηκε στον Παναθηναϊκό, όπου την πρώτη του χρονιά (1965-66) σημείωσε 14 τέρματα στο πρωτάθλημα. Με τους "πράσινους" αγωνίστηκε τρία χρόνια και κατέκτησε το Κύπελλο Ελλάδας του 1966-67 και πέτυχε συνολικά 19 γκολ, αλλά αφέθηκε ελεύθερος για να ενταχθεί στην ομάδα του Παναθηναϊκού ο Αντώνης Αντωνιάδης.

Το καλοκαίρι του 1968, μεταπήδησε στην ομάδα του Άρη και αγωνίστηκε σε δεκαπέντε παιχνίδια πετυχαίνοντας 7 γκολ στην πρώτη του χρονιά. Μάλιστα στις 18 Μαΐου 1969 σημείωσε χατ-τρικ, σκοράροντας όλα τα τέρματα του Άρη στη νίκη με 3-2 επί των Τρικάλων. Την επόμενη χρονιά έπαιξε σε 28 αγώνες πρωταθλήματος και κατέκτησε τον τίτλο του κυπελλούχου Ελλάδος με τους "κίτρινους".

Συνέχισε σε χαμηλότερη κατηγορία για την ομάδα του Π.Ο. Μουδανιών, αγωνιζόμενος και στη δεύτερη εθνική κατηγορία.

Συνολικά, αγωνίστηκε σε 203 αγώνες πρώτης εθνικής κατηγορίας από το 1960 ως το 1970.

## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Παναθηναϊκού
Κατηγορία:Μέσοι ποδοσφαιριστές
Λιβανέζικα αραβικά

[μικρογραφία|Χάρτης του [Λίβανος|Λιβάνου με τις διαλέκτους των Λιβανέζικων Αραβικών]]
Τα **λιβανέζικα αραβικά** είναι μία γλώσσα που αναπτύχθηκε και ομιλείται στο Λίβανο. Συγγενεύει στενά με τα αραβικά, ενώ μερικοί δεν την θεωρούν ως ξεχωριστή γλώσσα αλλά ως μία διάλεκτο των αραβικών - εξ' ου και το όνομα της γλώσσας «Λιβανέζικα *Αραβικά*». Παρόλα αυτά η γλώσσα έχει σημαντικές διαφορές από τα Αραβικά, και για αυτό κάποιος που μιλάει τα σύγχρονα πρότυπα Αραβικά δεν του αρκούν για να κατανοήσει ή να μιλήσει τα Λιβανέζικα. Η Λιβανική Αραβική γλώσσα χρησιμοποιεί το Αραβικό αλφάβητο για την γραφή, αν και έχει αναπτυχθεί ένα προσαρμοσμένο Λατινικό αλφάβητο για την γλώσσα αυτή. Έχει επιρροές από πολλές άλλες γλώσσες, συμπεριλαμβανομένων των Γαλλικών, Αραμαϊκών, Συριακών, Ελληνικών, Τουρκικών και Αγγλικών. Ως προς την γλωσσική οικογένεια, τα Λιβανέζικα Αραβικά ανήκουν στις σημιτικές γλώσσες και συγκεκριμένα αποτελεί παρακλάδι των Λεβαντίνικων Αραβικών.

## Παραπομπές


## Εξωτερικοί σύνδεμοι

* Learn Arabic Lebanese with Hiba Najem
* Language Wave podcast
* Lebanese Language Institute
* Lebanese Arabic Latin alphabet
* Manual with grammar of Lebanese Arabic for the Dutch UNIFIL detachment
* Summary of commonly used conventions of writing the Lebanese Arabic spoken language using Latin alphabet

Κατηγορία:Αραβικές γλώσσες
Κατηγορία:Γλώσσες του Λιβάνου
Κατηγορία:Λεβάντες
Πεντασωμία Χ

Η **πεντασωμία X**, επίσης γνωστή ως **49,XXXXX**, είναι χρωμοσωμική ανωμαλία στην οποία μια γυναίκα έχει πέντε χρωμοσώματα Χ αντί για τα δύο όπως είναι το κανονικό. Τα συμπτώματα μπορεί να περιλαμβάνουν διανοητική αναπηρία, μικρό ύψος, χαμηλά αυτιά, υποτονία και καθυστέρηση στην ανάπτυξη. Οι επιπλοκές μπορεί να περιλαμβάνουν συγγενή καρδιακή νόσο.

Η κατάσταση οφείλεται σε προβλήματα κατά τον σχηματισμό των αναπαραγωγικών κυττάρων στους γονείς ενός ατόμου. Οι παράγοντες κινδύνου περιλαμβάνουν ηλικιωμένους γονείς κατά τη στιγμή της σύλληψης. Η διάγνωση εντοπίζεται με βάση τα συμπτώματα και επιβεβαιώνεται με χρωμοσωμική ανάλυση.

Η θεραπεία βασίζεται στα συμπτώματα. Η κατάσταση είναι εξαιρετικά σπάνια, με λιγότερες από σαράντα περιπτώσεις να έχουν αναφερθεί έως το 2011. Η κατάσταση περιγράφηκε για πρώτη φορά το 1963.

## Σημάδια και συμπτώματα
Τα κύρια χαρακτηριστικά της πεντασωμίας Χ είναι η διανοητική αναπηρία, το μικρό ανάστημα και οι κρανιοπροσωπικές ανωμαλίες. Άλλα φυσικά χαρακτηριστικά περιλαμβάνουν τα ακόλουθα:

* Μικροκεφαλία
* Ανωμαλίες του αυτιού
* Μάτια με μεγάλο κενό με λοξές μεσοβλεφάριες σχισμές και επικάνθιες πτυχές
* Κοντός λαιμός
* Ευρεία μύτη με πιεσμένη ρινική γέφυρα
* Υπερέκταση των αγκώνων
* Οδοντικές ανωμαλίες και σχιστίες χείλους και υπερώας
* Κλινοδακτυλία του πέμπτου δακτύλου
* Παραμορφώσεις των ποδιών
* Καρδιακά ελαττώματα

## Αιτίες
Η ανευπλοειδία πιστεύεται ότι προκαλείται από προβλήματα που εμφανίζονται κατά τη διάρκεια της μείωσης, είτε στη μητέρα είτε στη μητέρα και τον πατέρα μαζί. Στη μητέρα τουλάχιστον ενός ασθενούς έχουν παρατηρηθεί διαδοχικές μη διαζεύξεις.

Τα χαρακτηριστικά του συνδρόμου πιθανόν να προκύψουν λόγω αποτυχίας της αδρανοποίησης του χρωμοσώματος Χ και της παρουσίας πολλαπλών χρωμοσωμάτων Χ από τον ίδιο γονέα προκαλώντας προβλήματα με τη γονιδιωματική αποτύπωση. Θεωρητικά, η αδρανοποίηση του χρωμοσώματος Χ πρέπει να συμβαίνει και να αφήνει ενεργό μόνο ένα χρωμόσωμα Χ σε κάθε κύτταρο. Ωστόσο, η αποτυχία αυτής της διαδικασίας έχει παρατηρηθεί σε ένα άτομο που μελετήθηκε. Ο λόγος γι΄ αυτό πιστεύεται ότι είναι η παρουσία ενός ασυνήθιστα μεγάλου και ανισόρροπου αριθμού χρωμοσωμάτων Χ που παρεμβαίνουν στη διαδικασία.

## Δείτε επίσης
* Σύνδρομο τριπλού Χ
* Τετρασωμία Χ

## Παραπομπές


## Εξωτερικοί σύνδεσμοι
* Πληροφορίες και Υποστήριξη για το Σύνδρομο Τετρασωμίας και Πεντασωμίας Χ

Κατηγορία:Σπάνιες ασθένειες
Κατηγορία:Ανευπλοειδίες χρωμοσώματος φύλου
Πόλεμοι των Συνασπισμών

[μικρογραφία|380x380εσ|Ο [Ναπολέων Α΄|Ναπολέων Α' στη  μάχη του Άουστερλιτς στις 2 Δεκεμβρίου 1805, πίνακας του Φρανσουά Ζεράρ]]
Οι **Πόλεμοι των Συνασπισμών** (γαλλικά: Guerres de Coalitions) ήταν μια σειρά επτά πολέμων που διεξήχθησαν από στρατιωτικές συμμαχίες των μεγάλων ευρωπαϊκών δυνάμεων, γνωστές ως Συνασπισμοί, και στράφηκαν εναντίον της Επαναστατικής και της Ναπολεόντειας Γαλλίας μεταξύ 1792 και 1815 (κατά τη διάρκεια της Γαλλικής Επανάστασης, της Υπατείας και στη συνέχεια της Πρώτης Γαλλικής Αυτοκρατορίας). Περιλαμβάνουν τους πολέμους της Γαλλικής Επανάστασης (1792-1802) και τους Ναπολεόντειους πολέμους (1803-1815), με μικρό διάστημα ειρήνης μετά τη συνθήκη της Αμιένης που κράτησε από τον Μάιο 1802 έως τον Μάιο 1803.

## Οι πόλεμοι
Διεξήχθησαν συνολικά επτά πόλεμοι συνασπισμών:

* Πόλεμος του Πρώτου Συνασπισμού (1792-1797), κατά τη διάρκεια της Γαλλικής επανάστασης.
* Πόλεμος του Δεύτερου Συνασπισμού (1798-1802)
* Πόλεμος του Τρίτου Συνασπισμού (1805), με τη μάχη του Άουστερλιτς.
* Πόλεμος του Τέταρτου Συνασπισμού (1806-1807), με τη μάχη της Ιένας και τη μάχη του Φρίντλαντ.
* Πόλεμος του Πέμπτου Συνασπισμού (1809), κυρίως με τη μάχη του Βαγκράμ.
* Πόλεμος του Έκτου Συνασπισμού (1813-1814) με τη Γαλλική εισβολή στη Ρωσία, τη μάχη του Μπάουτσεν και τη μάχη της Λειψίας.
* Πόλεμος του Έβδομου Συνασπισμού (1815) γνωστός επίσης ως οι Εκατό Ημέρες του Ναπολέοντα, που τελείωσε με τη γαλλική ήττα στη μάχη του Βατερλώ (18 Ιουνίου).

## Σχετικά Άρθρα

* Πόλεμοι της Γαλλικής Επανάστασης
* Ναπολεόντειοι πόλεμοι

## Παραπομπές


Κατηγορία:Ιστορία της Γαλλίας
Κατηγορία:Πόλεμοι της Γαλλικής Επανάστασης
Κατηγορία:Ναπολεόντειοι Πόλεμοι
Κάτω Μερόπη Ιωαννίνων

Η **Κάτω Μερόπη** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά στοιχεία - αξιοθέατα
Η Κάτω Μερόπη βρίσκεται στα σύνορα της Ελλάδας με την Αλβανία σε απόσταση 61 χλμ. ΒΔ. από τα Ιωάννινα, 27 χλμ. ΒΔ. από το Καλπάκι (έδρα του Δήμου) και 17 χλμ. ΝΑ. από τον συνοριακό σταθμό Δρυμάδων. Είναι κτισμένο σε υψόμετρο 750 μέτρων, στους νοτιοανατολικούς πρόποδες του όρους Δούσκο (Νεμέρτσικα), στην ευρύτερη περιοχή της κοιλάδας του Άνω Γορμού που ξεκινά από τον Κακόλακκο μέχρι το Κεφαλόβρυσο και ιστορικά ανήκει στα χωριά του Πωγωνίου. 

Στην ευρύτερη περιοχή της κοιλάδας έχουν εντοπιστεί ακροπόλεις, αμυντικά συγκροτήματα, νεκρικοί χώροι και μνημεία, γι΄ αυτό και έχει χαρακτηριστεί ως αρχαιολογικός χώρος. Σημαντικά θρησκευτικά αξιοθέατα, τα οποία έχουν χαρακτηριστεί ιστορικά διατηρητέα μνημεία είναι στα δυτικά του χωριού το μοναστήρι του Αγίου Ιωάννη του Προδρόμου του 17ου αιώνα, στην νοτιοανατολική είσοδό του η εκκλησία του Αγίου Αθανασίου του 16ου αιώνα και η εκκλησία της Κοίμησης της Θεοτόκου του 15ου αιώνα.

## Ιστορικά στοιχεία
Η περιοχή υπήρξε τόπος κατοίκησης των αρχαίων Μολοσσών (από τον 11ο αιω. π.Χ.) οι οποίοι τον 4ο με 3ο αιώνα π.Χ. ίδρυσαν στην Ήπειρο το κράτος των Μολοσσών. Την ύστερη βυζαντινή περίοδο  δημιουργήθηκε ένα βυζαντινό κεφαλοχώρι με όνομα μεταβαλλόμενο (*Βέρτζιανη* – *Φραστανά*), το οποίο τους δύο πρώτους αιώνες της τουρκοκρατίας (1431 – 1625) παρουσίασε αρκετή ανάπτυξη αλλά στα τέλη του 17ου αιώνα καταστράφηκε χωρίς όμως να ερημωθεί. 

Στα μέσα του 19ου αιώνα αριθμούσε περίπου 300 κατοίκους που οι περισσότεροι μετανάστευσαν στην Κωνσταντινούπολη και άρχισε να σημειώνεται ανοδική πορεία. Στις αρχές του αιώνα συμμετέχει στις δραστηριότητες της Φιλικής Εταιρίας ενώ εκπρόσωπος των Φραστανών το 1854 συμμετείχε στη σύσκεψη της Βήσσανης που οργάνωσε εξέγερση στο Πωγώνι εναντίον των Τούρκων με εντολή του Θεοδωράκη Γρίβα.

## Διοικητικά στοιχεία
Η παλιά του ονομασία, από την τουρκοκρατία είναι *Φραστανά* και έτσι αναφέρεται επίσημα, μετά την απελευθέρωση, το 1919 στο ΦΕΚ 184Α - 19/08/1919 να ορίζεται έδρα της τότε ομώνυμης κοινότητας. Μετονομάστηκε σε Κάτω Μερόπη το 1928 με το ΦΕΚ 81Α - 14/05/1928. Σύμφωνα με το σχέδιο Καλλικράτης αποτελεί τη τοπική κοινότητα Κάτω Μερόπης που ανήκει στη δημοτική ενότητα Άνω Πωγωνίου του Δήμου Πωγωνίου και σύμφωνα με την απογραφή 2011 έχει πληθυσμό 84 κατοίκους.

## ΕΞωτερικοί σύνδεσμοι
* Η Κάτω Μερόπη, Πωγώνι

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Ευρωπαϊκό Πρωτάθλημα Κλειστού Στίβου 2021

Το **Ευρωπαϊκό Πρωτάθλημα Κλειστού Στίβου 2021** ήταν η 36η διοργάνωση του Ευρωπαϊκού Πρωταθλήματος Κλειστού Στίβου, που διεξήχθη υπό την εποπτεία της Ευρωπαϊκής Αθλητικής Ομοσπονδίας. Η διοργάνωση πραγματοποιήθηκε στην Αρένα Τόρουν στο Τόρουν, στην Πολωνία μεταξύ 4 και 7 Μαρτίου του 2021.

Στο πρωτάθλημα διεξήχθησαν 26 αγωνίσματα, 13 ανδρών και 13 γυναικών. Έλαβαν μέρος 682 αθλητές και αθλήτριες, 370 άνδρες και 312 γυναίκες από 46 χώρες-μέλη της Ομοσπονδίας.

Στον πίνακα των μεταλλίων την πρώτη θέση κατέκτησε η Ολλανδία με 4 χρυσά μετάλλια και 7 συνολικά. Η Πορτογαλία κέρδισε τη δεύτερη θέση με 3 χρυσά μετάλλια. Την τρίτη θέση κατέκτησε η Μεγάλη Βρετανία με 2 χρυσά μετάλλια και 12 συνολικά.

## Πρόγραμμα αγωνισμάτων

## Αποτελέσματα
[thumb|220px|O πρωταθλητής στα 1500 και 3000 μέτρα, [Γιάκομπ Ίνγεμπριγκτσεν.]]
[thumb|220px|O πρωταθλητής στο άλμα επί κοντώ, [Άρμαντ Ντουπλάντις.]]
[thumb|220px|O πρωταθλητής στο άλμα εις τριπλούν, [Πέδρο Πάμπλο Πισάρντο.]]
[thumb|220px|O πρωταθλητής του επτάθλου, [Κεβίν Μαγιέρ.]]
### Άνδρες
2017 | 2019 | 2021 | 2023 

### Γυναίκες
[thumb|220px|Η πρωταθλήτρια στα 400 μέτρα, [Φέμκε Μπολ.]]
[thumb|220px|Η πρωταθλήτρια στα 1500 μέτρα, [Ελίζ Βάντερελστ.]]
[thumb|220px|Η πρωταθλήτρια στο άλμα εις ύψος, [Γιαροσλάβα Μάχουτσικ.]]
[thumb|220px|Η πρωταθλήτρια στο άλμα εις μήκος, [Μαρίνα Μπεκ-Ρόμαντσουκ.]]
[thumb|220px|Η πρωταθλήτρια του πεντάθλου, [Ναφισατού Τιάμ.]]
2017 | 2019 | 2021 | 2023 

## Μετάλλια

## Μετέχουσες χώρες
Αθλητές από 46 ομοσπονδίες μέλη της Ευρωπαϊκής Αθλητικής Ομοσπονδίας αγωνίστηκαν σε αυτό το πρωτάθλημα. Επιπλέον, 1 αθλητής συμπλήρωσε τους Εξουσιοδοτημένους Ουδέτερους Αθλητές. Δεν συμμετείχε το Γιβραλτάρ, η Ισλανδία, η Μολδαβία και το Μονακό.

## Παραπομπές

## Εξωτερικοί σύνδεσμοι

* Eπίσημη ιστοσελίδα οργανωτικής επιτροπής  
* Eπίσημη ιστοσελίδα της ΕΑΑ 


2021
Κατηγορία:Αθλητισμός στην Πολωνία
Κατηγορία:Στίβος το 2021
ACS Omega

Το περιοδικό ***ACS Omega*** είναι διεθνές έγκριτο επιστημονικό περιοδικό, με *«τυφλό»* σύστημα κριτών (peer-reviewed), ανοιχτής πρόσβασης. Κάθε εβδομάδα, δημοσιεύει άρθρα σχετικά με την επιστήμη της Χημείας και τις παρεμφερείς με αυτή, επιστήμες. Αρχισυντάκτες του περιοδικού σήμερα είναι οι ερευνητές Δρ. Krishna Ganesh και Δρ. Deqing Zhang.

Το έτος 2019, σύμφωνα με το *Journal Citation Reports*, το περιοδικό είχε αρκετά υψηλό δείκτη απήχησης, ήτοι: 2,870.

Το περιοδικό έχει εκδώσει περίπου 4,250 άρθρα, μετά από κρίση, μεταξύ του χρονικού διαστήματος, Ιουλίου2016 και Ιουνίου 2019. Ο μέσος χρόνος αναμονής ανά άρθρο -για πρώτη απάντηση μετά την υποβολή- είναι κατά μέσο όρο 22 ημέρες.

## Παραπομπές


Κατηγορία:Επιστημονικά περιοδικά
Κλήμης Γούναρης

Ο **Κλήμης Γούναρης** είναι Έλληνας πρώην ποδοσφαιριστής, ο οποίος αγωνίστηκε ως επιθετικός για την ομάδα του Άρη Θεσσαλονίκης από το 1968 ως το 1975, κατακτώντας το κύπελλο Ελλάδος της σεζόν 1969-70.

## Καριέρα
Ο Γούναρης ξεκίνησε την καριέρα του, το 1962, από την ερασιτεχνική ομάδα της **Δόξας Νεάπολης** στην οποία έφορος ήταν ο πατέρας του. Το 1965 η Δόξα Νεάπολης συνενώθηκε με τη Α.Ε. Νεάπολης και η νέα ομάδα ονομάστηκε **Νεάπολη**. Στην ομάδα αυτή ο Γούναρης αγωνίστηκε μέχρι το 1968, όταν και μεταπήδησε στον Άρη, όπου έκανε το ντεμπούτο του στον αγώνα ενάντια στην Χιμπέρνιανς Μάλτας στις 11 Σεπτεμβρίου 1968. Αποτέλεσε μέλος του δίδυμου των αμυντικών μέσων του Άρη μαζί με τον Βασίλη Ψηφίδη, αλλά την σεζόν 1969-70 αποτέλεσε αλλαγή του Τάκη Λουκανίδη, συμμετέχοντας παρ' όλα αυτά στην ομάδα που κατέκτησε τον τίτλο του κυπελλούχου Ελλάδος.

Από το Νοέμβριο του 1971 και έπειτα, απέκτησε θέση βασικού στην ενδεκάδα των "κίτρινων" και ξεχώρισε στο 3-0 απέναντι στην Προοδευτική, όπου πέτυχε δύο τέρματα. Πιο πριν εκείνη τη χρονιά, είχε αγωνιστεί στο αγώνα του Στάμφορντ Μπριτζ κόντρα στην Τσέλσι, όπου ο Άρης ηττήθηκε με 5-1.

Την σεζόν 1974-75, υπήρξε μέλος της ομάδας ποδοσφαιριστών του Άρη που αντέδρασαν στις αποφάσεις της διοίκησης του συλλόγου και παραμερίστηκε από τα πλάνα του προπονητή, με αποτέλεσμα το καλοκαίρι του 1975 να μεταγραφεί στον Παναιτωλικό. Στην ομάδα του Αγρινίου παρέμεινε για δύο χρόνια, αγωνιζόμενος σε 58 αγώνες πρωταθλήματος, πριν επιστρέψει στην Θεσσαλονίκη για να κλείσει την καριέρα του στον Απόλλωνα Καλαμαριάς.

## Στατιστικά στην Α' Εθνική



## Στατιστικά με τον Άρη



## Προπονητική καριέρα
Μετά το τέλος της καριέρας του ως ποδοσφαιριστής, ασχολήθηκε με την προπονητική εργαζόμενος στα τμήματα υποδομής του Άρη διατελώντας προπονητής στους Ερασιτέχνες (1979-80) και στους Εφήβους (1981-1983). Την περίοδο 1983-85  υπήρξε συνεργάτης των προπονητών του Άρη, Κράμερ, Γεωργιάδη, Ζετς, Πρόκοπ και Παναγούλια. Μάλιστα μετά την αποχώρηση του Ζετς, στις 17 Μαΐου 1987, κοουτσάρισε την ομάδα ως υπηρεσιακός προπονητής, στον αγώνα εναντίον του Π.Α.Σ. Γιάννινα.

Τη σεζόν 1998-99 ανέλαβε υπεύθυνος του ποδοσφαιρικού τμήματος του Άρη. 
## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Απόλλων Καλαμαριάς
Κατηγορία:Μέσοι ποδοσφαιριστές
Τόμας Χότζκιν

Ο **Τόμας Χότζκιν** (1798 – 1866) ήταν Βρετανός γιατρός ο οποίος σήμερα θεωρείται από τους εξέχοντες παθολόγους της εποχής του και πρωτεργάτης της προληπτικής Ιατρικής.

## Σπουδές
Έλαβε το πτυχίο Ιατρικής το 1823 από την Ιατρική Σχολή του Πανεπιστημίου του Εδιμβούργου. Είχε την τύχη να είναι βοηθός και μετέπειτα συνεργάτης με δύο από τους πλέον σημαντικούς πανεπιστημιακούς γιατρούς της Βρετανίας τότε, τον δρ. Τόμας Άντισον και τον δρ. Ρίτσαρντ Μπράιτ στο Νοσοκομείο Guy του Λονδίνου, και απέκτησε πολύτιμες εμπειρίες. Εξ’ αρχής, στην ιατρική του σταδιοδρομία, έδωσε βάση στην παθολογική εξέταση των ασθενών πάντα σε συσχέτιση με την κλινική διαδικασία και εξέταση.

## Συνεισφορές
Διέγνωσε πρώτος, το 1832, ένα λέμφωμα -που ονομάστηκε προς τιμήν του αρχικά ως νόσος του 
Χότζκιν- δηλ. μια μορφή λεμφώματος και καρκινικής ασθένειας του αίματος. Σήμερα, ιατρικά αποκαλείται ως, *[[λέμφωμα Hodgkin|λέμφωμα του Χότζκιν]]*. Πρόσθετα, νωρίτερα γύρω στο 1827, είχε επίσης περιγράψει πρώιμα την αορτική ανεπάρκεια.

## Παραπομπές


Κατηγορία:Βρετανοί ιατροί
Οι αμαζόνες

*** Οι αμαζόνες*** (Ισπανικά: *Las Amazonas*) είναι τηλενουβέλα μεξικάνικης παραγωγής του 2016. Είναι ριμέικ της Βενεζουελάνικης τηλενουβέλας του 1985, *Las Amazonas*.

Πρωταγωνιστούν: Σέσαρ Έβορα, Βικτόρια Ρούφο, Ντάνα Γκαρσία, Αντρές Παλάσιος, Γκρέτελ Βαλντές, Μαριλούζ Μπερμούντες, Ρενέ Κασάδος και Χουάν Πάμπλο Χιλ.

## Υπόθεση
Ο Βικτοριάνο, είναι γαιοκτήμονας και επιχειρηματίας, πατέρας τριών κοριτσιών, της Ντιάνα, της Κασσάνδρα και της Κονστάνσα, θύματα ψεμάτων και πόνου που τον εμποδίζει να είναι με την αγάπη της ζωής του. Οι κόρες του Βικτοριάνο αγωνίζονται η κάθε μία με τον δικό της τρόπο, να βρει την αντίστοιχη ευτυχία και ερωτεύονται τρεις διαφορετικούς τύπους ανδρών, κάτι που δεν αρέσει στον Βικτοριάνο.

Η Ντιάνα, η μεγαλύτερη κόρη είναι αυτή που μοιάζει με τον πατέρα της. Η Κασσάνδρα είναι λογική και ανεξάρτητη, αποφασισμένη να πάρει τον δικό της δρόμο; και η Κονστάνσα είναι η νεότερη, επαναστατική και πρόθυμη να ζήσει τη ζωή της στο έπακρο. Ένα μυστικό και μια δυσαρέσκεια όταν αποκαλυφθεί η αλήθεια, θα κλονίσει ολόκληρη την οικογένεια.

## Κάστ
*Βικτόρια Ρούφο ως *Ινές Σάντος*
*Ντάνα Γκαρσία ως *Ντιάνα Σάντος*
*Σέσαρ Έβορα ως *Βικτοριάνο Σάντος*
*Γκρέτελ Βαλντές ως *Κασσάνδρα Σάντος*
*Ρενέ Κασάδος ως *Εδουάρδο Μεντόσα*
*Νατάλια Γκερρέρο ως *Λισσέτ Ρουίς*
*Μαριλούζ Μπερμούντες ως *Κονστάνσα Σάντος*
*Γκιγιέρμο Γκαρσία Καντού ως *Λορέτο Γκουσμάν Βαλντές*
*Αντρές Παλάσιος ως *Αλεχάντρο Σαν Ρομάν*
*Γιακελίν Αντέρε ως *Μπερνάρδα ντε Μεντόσα Κάστρο*
*Λις Γκαγιάρδο ως *Μονσεράτ*
*Γκαμπριέλα Βεργάρα ως *Ντέμπορα Πινέιρο*
*Χουάν Πάμπλο Χιλ ως *Εμιλιάνο Γκουσμάν*
*Εδουάρδο Λινιάν ως *Χενάρο Βίλα*
*Αλεχάντρο Ρουίς ως *Αλόνσο*
*Άλεξ Σίρβεντ ως *Φαμπρίσιο Αγιέντε*
*Έκτορ Κρους ως *Μηχ. Μπερμούντες*
*Μπόρις Ντούφλος ως *Ρόμπι Αρριέτα Μέχια*
*Φερνάντο Ρόμπλες ως *Αρτέμιο*
*Μάρσια Κουτούνιο ως *Ντέλια*
*Αλεχάντρο Εστράδα ως *Ελίας Βιγιαροέλ*
*Ραφαέλ ντελ Βιγιάρ ως *Ρομπέρτο*
*Μπενχαμίν Ριβέρο ως *Μελιτόν Μελέντες*
*Μαριελένα Σαμόρα ως *Χασίντα Ρουίς*
*Παλμέιρα Κρους ως *Καντέλα*
*Ροσίτα Πελάγιο ως *Λούτσα*
*Μάρκο Μοντέρο ως *Άλντο*
*Φλόρα Φερνάντες ως *Αμικέλα*
*Κάρλα Στέφαν ως *Έλβια*
*Μιράντα Κάι ως *Μαρία Χοσέ Σαν Ρομάν Ρουίς*
*Σαράι Μέσα ως *Μπελέν*
*Βαλεντίνα ντε λος Κόμπος ως *Σαμπρίνα Σαν Ρομάν Ρουίς*
*Λάντον Τζέι ως *Ιβάν Βιγιαροέλ*

**Γκεστ εμφανίσεις**
*Αλφρέδο Αδάμε ως *Βισέντε Μεντόσα*
*Μόνικα Αγιός ως *Ντιάνα Ελίσα/Ντιάνα Μαρία*

## Βραβεία
Η Τηλενουβέλα βραβεύτηκε με ένα βραβείο:
*TvyNovelas (Κορυφαίος Ηθοποιός)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Υπερφυσικό

Το **υπερφυσικό** περιλαμβάνει υποτιθέμενα φαινόμενα που δεν υπόκεινται στους νόμους της φύσης. Εξ ορισμού, μια υπερφυσική εκδήλωση ή γεγονός απαιτεί παραβίαση του φυσικού νόμου που πιστεύεται ότι έχει αποδοθεί σε μη φυσικές οντότητες, όπως Αγγέλους, δαίμονες, θεούς, με διαφόρους τρόπους συμπεριλαμβανομένης της μαγείας, της τηλεμεταφοράς, δημιουργίας προαισθήσεων και της Εξωαισθητηριακής αντίληψης.  Η φιλοσοφία του νατουραλισμού υποστηρίζει ότι όλα τα φαινόμενα είναι επιστημονικά επεξηγούμενα και τίποτε δεν υπάρχει πέρα ​​από τον φυσικό κόσμο.

## Παραπομπές
 

Κατηγορία:Φυσική
Κατηγορία:Θρησκεία
Κατηγορία:Θρησκευτικές φιλοσοφικές έννοιες
Βραβεία Αμερικανικής Ακαδημίας Κινηματογράφου 2020

thumb|250px|Η 93η Απονομή των Βραβείων της Αμερικανικής Ακαδημίας Κινηματογράφου. 
Η **93η Απονομή των Βραβείων της Ακαδημίας Κινηματογράφου**, γνωστά και ως **Βραβεία Όσκαρ**, πραγματοποιήθηκε από την Αμερικανική Ακαδημία Κινηματογραφικών Τεχνών και Επιστημών και τίμησε τις καλύτερες ταινίες που κυκλοφόρησαν στο διάστημα μεταξύ 1η Ιανουαρίου 2020 και 28 Φεβρουαρίου 2021. Η απονομή πραγματοποιήθηκε στο Θέατρο Ντόλμπι στο Χόλυγουντ της Καλιφόρνια στις 25 Απριλίου 2021, δύο μήνες αργότερα από την αρχικά προγραμματισμένη διεξαγωγή τους, λόγω των επιπτώσεων της πανδημίας του κορονοϊού στον κινηματογράφο. Οι υποψηφιότητες ανακοινώθηκαν στις 15 Μαρτίου 2021.

Η ταινία *[[Η χώρα των νομάδων (ταινία)|Η Χώρα των Νομάδων]]* κέρδισε τρία βραβεία, τα περισσότερα της συγκεκριμένης απονομής, συμπεριλαμβανομένης του Όσκαρ Καλύτερης Ταινίας. Άλλες ταινίες που κέρδισαν βραβεία ήταν οι ταινίες *[[Ο Πατέρας (ταινία, 2020)|Ο Πατέρας]]*, *[[Ο Ιούδας και ο Μαύρος Μεσσίας]]*, *[[Ma Rainey’s Black Bottom]]*, *[[Mank]]*, *[[Soul (ταινία, 2020)|Soul]]* και *[[Sound of Metal]]* και οι ταινίες *[[Άσπρο Πάτο (ταινία)|Another Round]]*, *[[Colette]]*, *[[If Anything Happens I Love You]]*, *[[Minari]]*, *[[My Octopus Teacher]]*, *[[Promising Young Woman]]*, *[[Tenet]]* και *[[Two Distant Strangers]]*.

## Υπόβαθρο
Η Ακαδημία Κινηματογράφου ανακοίνωσε τον Ιούνιο 2020 ότι ανέβαλε την τελετή από την αρχικά προγραμματισμένη ημερομηνία (28 Φεβρουαρίου 2021) για τις 25 Απριλίου λόγω των επιπτώσεων της πανδημίας του κορονοϊού στον κινηματογράφο, επεκτείνοντας συνεπώς την περίοδο υποβολής υποψήφιων ταινιών μέχρι τις 28 Φεβρουαρίου 2021. Τα κριτήρια των υποψήφιων ταινιών είχαν ήδη μεταβληθεί προκειμένου να ληφθούν υπόψη και ταινίες που ενώ αρχικά προγραμματίζονταν να κυκλοφορήσουν και στους κινηματογράφους, τελικά κυκλοφόρησαν απευθείας σε υπηρεσίες streaming. Είναι η τέταρτη φορά που τα Βραβεία Όσκαρ αναβλήθηκαν και η πρώτη φορά από την 6η Απονομή των Βραβείων που ταινίες, οι οποίες κυκλοφόρησαν σε δυο διαφορετικά ημερολογιακά έτη, διαγωνίστηκαν στην ίδια τελετή.

## Νικητές και Υποψήφιοι
### Βραβεία
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.

### Ταινίες με πολλαπλές υποψηφιότητες και νίκες
Στην 93η απονομή Όσκαρ, 51 ταινίες έλαβαν 74 υποψηφιότητες.

### Βραβεία Governors
Η Ακαδημία Κινηματογράφου ακύρωσε την ετήσια τελετή για τα βραβεία Governors λόγω της πανδημίας του κορονοϊού και σχεδίασε να ενσωματώσει την ανακοίνωση των νικητών κατά την τελετή των Όσκαρ. Αυτή είναι η πρώτη χρονιά που τα βραβεία Governors δεν ανέδειξαν τυχόν επίσημους νικητές για το Τιμητικό Βραβείο Όσκαρ.

#### Ανθρωπιστικό βραβείο Τζιν Χέρσολτ
Υπήρξαν δυο αποδέκτες του Ανθρωπιστικού Βραβείου Τζιν Χέρσολτ:
* Τάιλερ Πέρι
* Motion Picture & Television Fund 

## Παραπομπές

## Εξωτερικοί σύνδεσμοι
* 
* 
* Oscars channel at YouTube (run by the   Academy of Motion Picture Arts and Sciences)

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 2020
Κατηγορία:Αντίκτυπος της πανδημίας COVID-19 στον κινηματογράφο
Υδατοκαλλιέργεια

Υδατοκαλλιέργεια είναι η εκτροφή ψαριών, καρκινοειδών, μαλακίων, υδρόβιων φυτών, φυκών και άλλων οργανισμών. Η υδατοκαλλιέργεια περιλαμβάνει τη καλλιέργεια πληθυσμών γλυκού και αλμυρού νερού υπό ελεγχόμενες συνθήκες και μπορεί να αντιπαραβληθεί με την εμπορική αλιεία, η οποία είναι η συλλογή άγριων ψαριών. Η θαλάσσια καλλιέργεια (θαλασσοκαλλιέργεια), κοινώς γνωστή ως θαλάσσια γεωργία, αναφέρεται στην υδατοκαλλιέργεια που ασκείται σε θαλάσσια περιβάλλοντα και σε υποβρύχια ενδιαιτήματα, σε αντίθεση με τα γλυκά νερά.

Σύμφωνα με τον Διεθνή Οργανισμό Τροφίμων και Γεωργίας (F.A.O), ως υδατοκαλλιέργεια νοείται «η εκτροφή υδρόβιων οργανισμών, συμπεριλαμβανομένων ψαριών, μαλακίων, καρκινοειδών και υδρόβιων φυτών. Η καλλιέργεια συνεπάγεται κάποια μορφή παρέμβασης στη διαδικασία εκτροφής για την ενίσχυση της παραγωγής, όπως τακτική κτηνοτροφία, σίτιση, προστασία από αρπακτικά κλπ. Η γεωργία συνεπάγεται επίσης ατομική ή εταιρική ιδιοκτησία του αποθέματος που καλλιεργείται». Η αναφερόμενη παραγωγή από παγκόσμιες δραστηριότητες υδατοκαλλιέργειας το 2014 προμήθευσε πάνω από το ήμισυ των ψαριών και των οστρακοειδών που καταναλώνονται άμεσα από τον άνθρωπο, ωστόσο, υπάρχουν ζητήματα σχετικά με την αξιοπιστία των αναφερόμενων αριθμών. Περαιτέρω, στην υφιστάμενη πρακτική υδατοκαλλιέργειας, προϊόντα από αρκετά κιλά άγριων ψαριών χρησιμοποιούνται για τη παραγωγή μιας λίβρας ιχθυοφάγου ψαριού όπως ο σολομός.

Ιδιαίτερα είδη υδατοκαλλιέργειας αποτελούν, η ιχθυοκαλλιέργεια, η εκτροφή γαρίδων, η καλλιέργεια στρειδιών, η θαλάσσια καλλιέργεια (θαλασσοκαλλιέργεια), η καλλιέργεια φυκών (και η καλλιέργεια θαλασσίων φυτών) και η καλλιέργεια ψαριών ενυδρείου. Ιδιαίτερες μέθοδοι αποτελούν η υδροπονική και η ολοκληρωμένη πολυτροφική υδατοκαλλιέργεια, οι οποίες και οι δύο ενσωματώνουν την ιχθυοκαλλιέργεια και την υδατοκαλλιέργεια.

Ο Διεθνής Οργανισμός Τροφίμων και Γεωργίας (F.A.O), περιγράφει την υδατοκαλλιέργεια ως μία από τις βιομηχανίες που επηρεάζονται άμεσα από την κλιματική αλλαγή και τις επιπτώσεις της. Ορισμένες μορφές υδατοκαλλιέργειας, όπως η καλλιέργεια θαλασσίων φυτών, έχουν την ευκαιρία να συμμετέχουν στον μετριασμό της κλιματικής αλλαγής, ενώ άλλες μορφές υδατοκαλλιέργειας έχουν αρνητικές επιπτώσεις στο περιβάλλον, όπως μέσω της ρύπανσης από θρεπτικά συστατικά ή της μεταφοράς ασθενειών σε άγριους πληθυσμούς.

## Δείτε επίσης
* Αλιεία
* Ιχθυόσκαλα
* Ιχθυοτροφείο
* Ιχθυολογία
* Ωκεανογραφία

## Παραπομπές


Κατηγορία:Αλιευτική βιομηχανία
Χάνα Νιου

Η **Χάνα Νιου** ( *Hannah New*, γεννημένη στις 13 Μαΐου 1984 ) είναι Αγγλίδα ηθοποιός και μοντέλο. Είναι γνωστή για τον πρωταγωνιστικό της ρόλο στην τηλεοπτική σειρά *[[Black Sails (τηλεοπτική σειρά)|Black Sails]],* στην οποία υποδύεται την Eleanor Guthrie.

## Βιογραφία
Η Νιου γεννήθηκε στο Μπάλχαμ του Λονδίνου και είναι η μικρότερη από τρεις αδελφές. Σε ηλικία τεσσάρων ετών, παρακολούθησε σχολή μπαλέτου. Αργότερα έστρεψε την προσοχή της στην υποκριτική και εντάχθηκε στο Εθνικό Θέατρο Νέων στην Βρετανία . Το ενδιαφέρον της για άλλους πολιτισμούς την οδήγησε να ταξιδέψει σε όλο τον κόσμο, συμπεριλαμβανομένης της Βολιβίας, όπου εθελοντικά δούλεψε σε ένα ορφανοτροφείο. Μετά την επιστροφή της στην Αγγλία , φοίτησε στο Πανεπιστήμιο του Λιντς . Αργότερα μετακόμισε στην Ισπανία για να μάθει περαιτέρω τη γλώσσα και επίσης μελέτησε την τεχνική Meisner. Η Χάνα ανακαλύφθηκε από το View Management , ένα πρακτορείο μοντέλων , και αποφάσισε να δουλέψει ως μοντέλο για να στηρίξει οικονομικά τις σπουδές της στη Βαρκελώνη και στη Μαδρίτη . Παρακολούθησε το Royal Central School of Speech and Drama στο Λονδίνο και τον Δεκέμβριο του 2011 αποφοίτησε.

Ήταν στο καστ της ταινίας *[[Maleficent]]* με πρωταγωνίστρια την Αντζελίνα Τζολί . Η Χάνα υποδύεται τη βασίλισσα Λέιλα, τη μητέρα της νεαρής πριγκίπισσας Aurora .Η ταινία κυκλοφόρησε το 2014.

Η Χάνα Νιου πρωταγωνιστεί στη δραματική τηλεοπτική σειρά *Black Sails* . Η πρώτη σεζόν αποτελείται από οκτώ επεισόδια και άρχισε να προβάλλεται στις 25 Ιανουαρίου 2014 στο κανάλι Starz , σε παραγωγή των Michael Bay , Jonathan E. Steinberg και Robert Levine . 

## Παραπομπές


Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Βρετανοί μοντέλα
Κατηγορία:Απόφοιτοι Πανεπιστημίου του Ληντς
Βουλευτικές εκλογές 2021 στο Ελ Σαλβαδόρ

Στις 28 Φεβρουαρίου 2021 διεξήχθησαν **βουλευτικές εκλογές στο [[Ελ Σαλβαδόρ]]** για να εκλεγούν τα 84 μέλη της εθνικής Νομοθετικής Συνέλευσης. Την ίδια ημέρα έγιναν οι εκλογές για τα 20 μέλη του Κεντροαμερικανικού Κοινοβουλίου και τους 262 δημάρχους της χώρας. 

Στις εκλογές συμμετείχαν 10 κόμματα, με συμπεριλαμβανόμενα 3 νέα κόμματα, και με το Νέες Ιδέες να έρχεται σταθερά πρώτο στις δημοσκοπήσεις. Τα προκαταρκτικά αποτελέσματα έδειξαν ότι οι Νέες Ιδέες, το κόμμα του Προέδρου Ναγίμπ Μπουκέλε, κέρδισε τις 55 από τις 84 έδρες στη Νομοθετική Συνέλευση και εξασφάλισε τη συνταγματική πλειοψηφία που χρειάζεται (2/3 των εδρών) για να σχηματίσει κυβέρνηση πλειοψηφίας και να εισάγει δραστικές μεταρρυθμίσεις.

## Ιστορικό
Το 2019 ο Ναγίμπ Μπουκέλε, σε ηλικία 37 ετών, εξελέγη Πρόεδρος του Ελ Σαλβαδόρ. Από τότε το εκλογικό τοπίο της χώρας έχει μεταμορφωθεί σε μία πρόκληση για τους πολιτικούς θεσμούς και κανόνες. Από τότε το λαϊκιστικό κόμμα στο οποίο ιδρυτής και αρχηγός είναι ο Ναγίμπ, οι Νέες Ιδέες, σταθερά έρχεται πρώτο στις δημοσκοπήσεις και με μεγάλο προβάδισμα από τα άλλα κόμματα. 

Το 2020, εν μέσω μίας πολιτικής κρίσης, ο Πρόεδρος Μπουκέλε μπήκε στη Βουλή με 40 άντρες των Ενόπλων Δυνάμεων ώστε να εγκριθεί το αίτημά του για δάνειο. Η αντιπολίτευση, το κεντροδεξιό ΕΘΡΕΣ και το κεντροαριστερό ΜΕΑΦ Μαρτί, που είχαν την πλειοψηφία στη βουλή τότε, καταδίκασαν την ενέργεια την οποία χαρακτήρισαν ως αυτοπραξικόπημα.

## Εκλογικό σύστημα
Η Νομοθετική Συνέλευση του Ελ Σαλβαδόρ είναι ένα μονοθάλαμο κοινοβούλιο, ο τρόπος οργάνωσης του οποίου ορίστηκε στην Ενότητα ΣΤ' του Ελσαλβαδορικού Σύνταγματος του 1983. Τα 84 μέλη της Συνέλευσης εκλέγονται με δημοκρατικές, άμεσες εκλογές, που διεξάγονται σε όλην την επικράτεια ανά τριετία. Το εκλογικό σύστημα είναι αναλογική εκπροσώπηση, με ανοιχτές λίστες κομμάτων, από 14 πολυεδρικές (από 3 ως 24 έδρες) εκλογικές περιφέρειες που αντιστοιχούν στα ισάριθμα διαμερίσματα της χώρας. Η κατανομή των εδρών γίνεται με τη μέθοδο των μεγαλύτερων υπολοίπων, με ποσόστωση Χέαρ. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες ηλικίας άνω των 18 ετών, και δικαίωμα υποψηφιότητας οι πολίτες ηλικίας άνω των 25 ετών.

Με το τρέχον εκλογικό σύστημα, ο αριθμός υποψηφίων ενός κόμματος δεν πρέπει να υπερβαίνει τον αριθμό των εδρών της περιφέρειας. Οι εκλογείς μπορούν να ψηφίσουν ένα ολόκληρο κόμμα με όλους τους υποψηφίους του ή να επιλέξουν μεμονωμένους υποψήφιους του κόμματος και να ψηφίσουν ειδικά αυτούς. Οι υποψήφιοι μπορούν να συμμετάσχουν ως μέλη κομμάτων ή ως ανεξάρτητοι πολιτικοί.

## Δημοσκοπήσεις
Στις πρόσφατες δημοσκοπήσεις οι Νέες Ιδέες προηγούνται με μεγάλο προβάδισμα.

## Αποτελέσματα
[μικρογραφία|400x400εσ|Τα ποσοστά ψήφων που έλαβαν τα κόμματα ανά [Διαμερίσματα του Ελ Σαλβαδόρ|διαμέρισμα (96,4% καταμέτρησης ψήφων)]]

### Γενικά αποτελέσματα

#### Αποτελέσματα ανά διαμέρισμα

### Κεντροαμερικανικό Κοινοβούλιο

### Δημοτικές εκλογές

## Παραπομπές


2021
Ελ Σαλβαδορ
Η άνοιξη

***Η άνοιξη*** (Ισπανικά: *El manantial*) είναι τηλενουβέλα μεξικάνικης παραγωγής του 2001.

Πρωταγωνιστούν Αδέλα Νοριέγα, Μαουρίσιο Ίσλας, Αλεχάντρο Τομμάσι, Καρίμε Λοσάνο και Ντανιέλα Ρόμο.

## Υπόθεση
Στο χωριό Σαν Αντρές, η αντιπαλότητα μεταξύ δύο οικογενειών των Βαλντές και των Ραμίρες επικεντρώνεται στο "ΕΛ Μαναντιάλ", μια όμορφη πηγή νερού που τυχαίνει να λούζει τη μικρή ιδιοκτησία των Βαλντές και όχι το γειτονικό αγρόκτημα, την πλούσια και ευήμερη χασιέντα "Πιέδρας Γκράντες", όπου εκτρέφονται τα καλύτερα βοοειδή και αποτελεί ιδιοκτησία των Ραμίρες. 

Ο Χούστο Ραμίρες, είναι παντρεμένος με τη Μαργαρίτα Ινσούνσα, μαζί έχουν ένα γιο Αλεχάντρο, και ο Ριγομπέρτο Βαλντές και η Φρανσίσκα Ριβέρο, έχουν μια όμορφη κόρη που ονομάζεται Αλφονσίνα, η οποία γεννήθηκε τον ίδιο χρόνο με τον Αλεχάντρο. 

Ο Χούστο είχε σχέση με την Φρανσίσκα Ριβέρο, σύζυγο του εχθρού του και γείτονα του Ριγομπέρτο. Αυτή η σχέση, που δημιούργησε την προδοσία, που θα προκαλέσει την απόλυτη πικρία και την καταστροφή μεταξύ των δύο οικογενειών. 

Αν και έχουν μεγαλώσει χωριστά με τις ψυχές τους γεμάτες προκαταλήψεις εναντίον των αντίστοιχων οικογενειών τους, οι δύο δεν μπορούν να αποφύγουν την αίσθηση έλξης μεταξύ τους.

## Βραβεία
Η Τηλενουβέλα βραβεύτηκε με τα εξής βραβεία:
*9 Βραβεία TVyNovelas (Τηλενουβέλα, Πρωταγωνίστρια, Πρωταγωνιστής, Ανταγωνιστής, Κορυφαία Ηθοποιός, Συμπρωταγωνίστρια, Συμπρωταγωνιστής, Σκηνοθεσία, Ειδικό Βραβείο Σίλβια Ντερμπές)
*6 Βραβεία Bravo (Πρωταγωνίστρια, Πρωταγωνιστής, Ανταγωνιστής, Ανταγωνίστρια, Παραγωγή, Σενάριο)
*4 Βραβεία El Heraldo de México (Τηλενουβέλα Γυναίκα Ηθοποιός στην Τηλεόραση Άνδρας Ηθοποιός στην Τηλεόραση, Σκηνοθεσία)
*1 Βραβείο INTE (Β΄ Ηθοποιός)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Επίκτητη ανοσία

μικρογραφία|272x272εσ|Απεικόνιση λεμφοκυττάρου από ηλεκτρονικό μικροσκόπιο.
Η **επίκτητη ανοσία**, επίσης γνωστή και ως **προσαρμοστικό ανοσοποιητικό σύστημα ή** **επίκτητο ανοσοποιητικό σύστημα**, είναι ένα υποσύστημα του ανοσοποιητικού συστήματος που αποτελείται από εξειδικευμένα κύτταρα και διαδικασίες που καταστρέφουν τους παθογόνους οργανισμούς εμποδίζοντας την ανάπτυξή τους. Το επίκτητο ανοσοποιητικό σύστημα είναι μία από τις δύο κύριες στρατηγικές ανοσίας που βρίσκονται στα σπονδυλωτά, η άλλη είναι το έμφυτο ανοσοποιητικό σύστημα.

Όπως και στο έμφυτο σύστημα, το προσαρμοστικό ανοσοποιητικό σύστημα περιλαμβάνει τα συστατικά χυμικής ανοσίας και τα συστατικά ανοσίας που προκαλούνται από τα κύτταρα και καταστρέφει τους παθογόνους οργανισμούς που εισβάλλουν. Σε αντίθεση με το έμφυτο ανοσοποιητικό σύστημα, το οποίο έχει προγραμματιστεί να αντιδρά σε γνωστές κατηγορίες παθογόνων οργανισμών, το προσαρμοστικό ανοσοποιητικό σύστημα είναι επιφορτισμένο να αναλάβει κάθε παθογόνο που έχει να αντιμετωπίσει το σώμα μας.

Η προσαρμοστική ανοσία δημιουργεί ανοσολογική μνήμη μετά από την αρχική αντιμετώπιση σε ένα συγκεκριμένο παθογόνο οργανισμό και οδηγεί σε βελτιωμένη απόκριση σε μελλοντικές συναντήσεις με αυτό το παθογόνο οργανισμό. Τα αντισώματα αποτελούν κρίσιμο μέρος του προσαρμοστικού ανοσοποιητικού συστήματος. Η προσαρμοστική ανοσία μπορεί να παρέχει μακροχρόνια προστασία, μερικές φορές για ολόκληρη τη ζωή του ατόμου. Για παράδειγμα, κάποιος που αναρρώνει από την ιλαρά προστατεύεται από την ιλαρά για όλη τη ζωή του. Σε άλλες περιπτώσεις δεν παρέχει προστασία καθ 'όλη τη διάρκεια ζωής, όπως με την ανεμοβλογιά. Αυτή η διαδικασία προσαρμοστικής ανοσίας είναι η βάση του '''εμβολιασμού'''.

Κατηγορία:Ανοσοποιητικό σύστημα
Humanity+

**Το Humanity +** (επίσης **Humanity Plus**, πρώην **Παγκόσμιος Σύνδεσμος Μετανθρωπιστών** ) είναι ένας διεθνής μη κερδοσκοπικός οργανισμός που υποστηρίζει την ηθική χρήση των αναδυόμενων τεχνολογιών για την ενίσχυση των ανθρώπινων ικανοτήτων .

## Προγράμματα και δραστηριότητες
Το Humanity + έχει οργανώσει μια σειρά συνεδρίων. Το πιο πρόσφατο συνέδριο Humanity + πραγματοποιήθηκε στις 1-2 Δεκεμβρίου 2012, στο Συνεδριακό Κέντρο Seven Hills στο Πανεπιστήμιο του Σαν Φρανσίσκο, στην Καλιφόρνια.

Το Humanity + έχει δεκάδες σχηματισμένες ή διαμορφωμένες τοπικές ομάδες &mdash; μία σχεδόν σε κάθε ήπειρο. Δεκάδες μετανθρωπιστικές ομάδες στις Ηνωμένες Πολιτείες, Φουτουριστές του Λονδίνου στο Ηνωμένο Βασίλειο, την Ευρώπη, τη Νότια Αμερική, την Αυστραλία και την Ασία έχουν επίσης επίσημα συνεργαστεί με το Humanity +. 

Το Humanity + διαχειρίζεται επίσης το βραβείο Gada ύψους 20.000 δολαρίων, το οποίο θα απονεμηθεί στην ομάδα που μπορεί να σχεδιάσει, να κατασκευάσει και να επιδείξει έναν πιο προηγμένο εκτυπωτή 3D στη βάση του RepRap έως το τέλος του 2012. [ χρειάζεται ενημέρωση ]

### ''Περιοδικό H +''
Το "Humanity +", ως ένας πρόσφατα επώνυμος οργανισμός, κυκλοφόρησε το *H + Magazine*, ένα τριμηνιαίο περιοδικό για τις μετανθρωπιστικές ειδήσεις και ιδέες  που έκτοτε άλλαξε την οργάνωση, την ηγεσία και τη μορφή του πολλές φορές. Το περιοδικό παρήγαγε πέντε τεύχη από το 2008 έως το 2009, καθένα κυκλοφόρησε ως ψηφιακές εκδόσεις βασισμένες σε PDF, και ένα κυκλοφόρησε επίσης ως έντυπη έκδοση διαθέσιμη σε καταστήματα λιανικής. Ο εκδότης άλλαξε από Humanity + σε Betterhumans LLC ξεκινώντας από το δεύτερο τεύχος,  με τον RU Sirius τον συντάκτη και των πέντε τεύχων. Το 2010, με το RU Sirius να συνεχίζει ως συντάκτης, το περιοδικό μετατράπηκε σε μια έκδοση μόνο στον ιστό που δεν βασίζεται σε πλήρη θέματα και ο εκδότης του επανήλθε στο Humanity +  Η ιστοσελίδα διαχειρίζεται επί του παρόντος ο Peter Rothman. Σημαντικοί συντελεστές περιλαμβάνουν τους Michael Moorcock, Rudy Rucker, Woody Evans, John Shirley, James Hughes και Douglas Rushkoff .

## Παραπομπές


## Εξωτερικοί σύνδεσμοι

* 

Κατηγορία:Σελίδες με μη επιθεωρημένες μεταφράσεις
Κατηγορία:Διεθνείς μη κερδοσκοπικοί οργανισμοί
Ελλέβορος ο εύοσμος

Ο **Ελλέβορος ο εύοσμος**, υποείδος κυκλόφυλλος (επιστ. ονομ. *Helleborus odorus* subsp. *cyclophyllus*) και κοινή ονομασία **σκάρφι**, ανήκει στην οικογένεια Ranunculaceae (Βατραχιοειδή), αποτελεί ενδημικό είδος της Βαλκανικής Χερσονήσου, και το μοναδικό από τα ένδεκα ευρωπαϊκά είδη, που φυτρώνει στην Ελλάδα. Κατανέμεται σ’όλη την Ελλάδα, εκτός από τα νησιά, εξαίρεση αποτελούν η Εύβοια, Κέρκυρα, Σκιάθος και Σκόπελος. Συναντάται σε ανοιχτά φυλλοβόλα δάση, σε υψόμετρο μεταξύ 700-1500 μ. και ανθίζει από Μάρτιο μέχρι Μάιο. Τα άνθη είναι μεγάλα με διάμετρο γύρω στα 5 cm κιτρινοπράσινα με πολυάριθμους στήμονες και 3-6 καρπόφυλλα. Επίσης, υπάρχει μια σειρά από μελιτοφόρα φύλλα που περιέχουν νέκταρ για την προσέλκυση των επικονιαστών. O ελλέβορος ο κυκλόφυλλος είναι φυτό δηλητηριώδες και για αυτό το λόγο αποφεύγεται από τα ζώα, αποτελώντας έτσι είδος ιδιαίτερα κοινό σε βοσκόμενα λιβάδια. Οι πολεμιστές της δελφικής αμφικτιονίας δηλητηρίασαν με ελλέβορο τα νερά του Πλειστού και υπόταξαν έτσι, ύστερα από δεκαετή πολιορκία, τη Χρύσα που επιζητούσε με τους Δελφούς την εύνοια του Απόλλωνα.

## Πηγές
*Μπάουμαν Ε. 1993, Η ελληνική χλωρίδα, Ελληνική Εταιρία Προστασίας της Φύσεως

*Παπιομύτογλου Β. 2006, Αγριολούλουδα της Ελλάδας. Mediterraneo Editions.

*Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας

*Strid A. & Tan K. 2002, Flora Hellenica (Vol. 2). Gantner Verlag, Koeltz Scientific Books, Germany

## Εξωτερικοί σύνδεσμοι
*https://www.greekflora.gr/el/flowers/0302/Helleborus-odorus-s%CE%B9ubsp-cyclophyllus

*http://portal.cybertaxonomy.org/flora-greece/cdm_dataportal/taxon/c886c367-f716-4cee-9d2f-2659bc9b8164

*http://euromed.luomus.fi/euromed_map.php?taxon=549237&size=medium

*https://hbs.gr/el/plant-of-the-month/104-2016-03 

## Παραπομπές


Κατηγορία:Ελληνική χλωρίδα
Κατηγορία:Βατραχιοειδή
Κατηγορία:Δηλητηριώδη φυτά